V meste Medzilaborce a šiestich obciach okresu sa počas víkendu (23. a 24.1.) otvorí deväť odberových miest. Podarí sa im to najmä vďaka prevádzkovateľovi stabilného odberového miesta v okresnom meste. Potvrdil to prednosta Okresného úradu Medzilaborce Michal Sopko.
"Reakcia obcí bola spočiatku skôr negatívna," uviedol Sopko s tým, že zabezpečením plošného testovania obyvateľov sa zaoberala bezpečnostná rada okresu za účasti prevádzkovateľa jestvujúceho mobilného odberového miesta (MOM) v Medzilaborciach a tiež regionálnych hygienikov.
Na základe ponuky MOM zastrešiť aj testovanie v obciach následne okresný úrad na zasadnutí krízového štábu navrhol obce vhodné na ich umiestnenie. "Starostovia obcí súhlasili, s výnimkou starostky Radvane nad Laborcom, ktorá sa rozhodla zriadiť vlastné MOM," priblížil Sopko. Okrem okresného mesta to bude len táto obec, kde sa bude dať otestovať počas oboch víkendových dní, a to v čase od 8.00 do 16.00 hod.
Kde sa bude testovať
V meste Medzilaborce, kde je MOM už niekoľko týždňov zriadené pri kultúrnom dome, sa bude možné počas víkendu otestovať aj na iných, dočasne zriadených miestach. "V sobotu a v nedeľu by mali pribudnúť ďalšie dve odberové miesta, jedno na amfiteátri a jedno na športovom štadióne," ozrejmil primátor Vladislav Višňovský.
Len v sobotu budú verejnosti k dispozícii odberové miesta v obciach Čabiny, Habura, Krásny Brod, Oľka a Výrava. Odberové tímy v nich budú pracovať v priestoroch obecných úradov alebo kultúrnych domov. "Otváracie hodiny jednotlivých výjazdových MOM boli po dohode s prevádzkovateľom MOM stanovené tak, aby boli jednotlivé odberné miesta rentabilné v zmysle ich návštevnosti," doplnil Sopko.
Foto: ilustračné
Prečítajte si tiež
- Nové ohniská nákazy v osadách na východe! Na karanténu dohliadne polícia
- Nevideli ste ho niekde? Polícia pátra po nezvestnom Humenčanovi
- Zmení sa nemocnica v Humennom na covidovú? Mesto je zásadne proti
- Potrebujete antigénový test? PREHĽAD odberových miest v Humennom
- Objednávanie na antigénový test funguje aj v Humennom. Na ktorých miestach?
- Testovanie v Humennom pokračuje. Fungujú TIETO odberné miesta
- Donáška kníh až domov? V Snine funguje knižné taxi
- TOP 5: Tie najlepšie rusnácke vtipy, ktoré vám rozveselia deň
- Antigénový test vám urobia už aj v Humennom
- Je medzi nimi aj to vaše? Rebríček najčastejších priezvisk v Humennom